पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना महामारी की मार झेल रहे अलवर जिले में कलेक्टर नन्नूमल पहाड़िया की ओर से जारी ताजा आदेश ने नवजात बच्चाें, गर्भवती महिलाओं व ऑपरेशन वाले अन्य मरीजों की जान के लिए संकट पैदा कर दिया है। काेराेना संक्रमितों काे ऑक्सीजन मुहैया कराने के लिए जिले के नाॅन काेविड अस्पतालों में ऑक्सीजन की सप्लाई पर पाबंदी लगा दी गई है।
कलेक्टर द्वारा जारी आदेश के बाद शिशु अस्पताल, स्त्री राेगाें के अस्पताल और सर्जरी करने वाले अस्पतालों के सामने ऑपरेशन का संकट गहरा गया है। कलेक्टर नन्नूमल पहाड़िया ने जिले में सिर्फ काेविड अस्पतालों काे ही ऑक्सीजन सप्लाई करने के आदेश दिए हैं।
इन आदेशों के बाद नाॅन काेविड अस्पतालों में ऑक्सीजन सप्लाई पर राेक लग गई है। जिले में बड़ी संख्या में शिशु और गायनी अस्पताल हैं। डिलीवरी के बाद और अन्य गंभीर बीमारियों से ग्रस्त बच्चों काे भी ऑक्सीजन की जरूरत पड़ती है। गायनी अस्पतालों में सीजेरियन के दाैरान भी प्रसूता काे ऑक्सीजन देनी पड़ती है।
अगर समय पर ऑक्सीजन नहीं मिले, ताे उनकी जान काे संकट खड़ा हाे सकता है। नाॅन काेविड अस्पतालों के डाॅक्टराें का कहना है कि कलेक्टर के ये आदेश किसी तरह व्यावारिक नहीं हैं। काेविड मरीजों की जान बचाने के लिए अन्य मरीजों की जान काे संकट में नहीं डाला जा सकता है। हालांकि ऐसे केसाें में ऑक्सीजन की कम ही जरूरत पड़ती है, लेकिन अगर यह सप्लाई भी नहीं मिली ताे सीजेरियन सहित अन्य ऑपरेशन राेकने पड़ सकते हैं।
इमरजेंसी के लिए किसी भी अस्पताल की ऑक्सीजन नहीं राेकी जाएगी। जरूरत के हिसाब से अस्पताल काे ऑक्सीजन मिलेगी। हालांकि अभी हम सब की प्राथमिकता काेविड मरीजों की जान बचाने की है, लेकिन जिन्हें ऑक्सीजन की अति आवश्यकता है, उन्हें भी ऑक्सीजन मिलेगी। -टीकाराम जूली, श्रम राज्यमंत्री
प्रशासन का काॅल आने के बाद इमरजेंसी में सानिया चिल्ड्रन एवं बी. लाल अस्पताल काे ही सप्लाई दी थी। कलेक्टर के आदेश थे कि अधिकृत चिकित्सालयाें काे ही ऑक्सीजन सप्लाई करें। आदेश आने के बाद इन दाे नाॅन काेविड अस्पतालाे काे ही सप्लाई की गई है। -राजेश कटारा, औषधि नियंत्रक अधिकारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn